רוני מורנו

רוני מורנו (נולד בשנת 1952) הוא קצין צה"ל במילואים בדרגת תת-אלוף. בתפקידו האחרון בצה"ל כיהן כקצין לוגיסטיקה ראשי. לאחר מכן שימש כסמנכ"ל וכמשנה למנכ"ל במשרד הביטחון. באפריל 2022 מונה ליו"ר תומר חברה ממשלתית.

ביוגרפיה 
מורנו נולד וגדל בשכונת אבו כביר בתל אביב. עם גיוסו לצה"ל בנובמבר 1970 התנדב לחטיבת הצנחנים ושובץ בגדוד 890. עבר מסלול הכשרה כלוחם וקורס מ"כים חי"ר ולחם במלחמת יום הכיפורים בקרב החווה הסינית ובמלחמת ההתשה במובלעת הסורית. לאחר מכן שירת כנגד במפקדת הגדוד ובשנים 1977–1981 שימש כרס"ר הגדוד. לאחר מכן השלים קורס קצינים. בתום הקורס מונה למפקד פלוגת המפקדה של גדוד 890, ולחם במלחמת לבנון הראשונה. בהמשך שימש במגוון תפקידים בחיל הלוגיסטיקה ובשנת 2001 מונה לקצין לוגיסטיקה ראשי, ומילא את תפקידו במהלך האינתיפאדה השנייה. בשנת 2005 סיים את שירותו והשתחרר מצה"ל.

עם שחרורו שימש סמנכ"ל וראש אגף השיקום במשרד הביטחון, בשנת 2008 שימש כסמנכ"ל וכראש אגף משאבי אנוש במשרד הביטחון. בשנת 2014 מונה למשנה למנכ"ל המשרד. בנובמבר 2019 מונה, בנוסף לתפקידו כמשנה למנכ"ל, גם כממלא מקום רשות החירום הלאומית. 

באפריל 2022 מונה ליו"ר מועצת המנהלים של תומר חברה ממשלתית.

גלריה 
תמונות מערב ההשקה לתוכנית "מקצוע לחיים", מנהלת להכשרה מקצועית לחיילים, מרץ 2018

קישורים חיצוניים

 .
 .

הערות שוליים 

תתי-אלופים בצה"ל
חיילי צה"ל במלחמת יום הכיפורים
קציני לוגיסטיקה ראשיים
ראשי אגף השיקום במשרד הביטחון
ישראלים שנולדו ב-1952